b'\n_START_ARTICLE_\nBetalactamase\n_START_PARAGRAPH_\nBetalactamase er enzymer, som produceres af visse bakterier. Betalactamase er ansvarlig for at disse bakterier udviser resistens over for gruppen af betalactam antibiotika, s\xc3\xa5som penicilliner, cefalosporiner, carbapenemer og monobactamer._NEWLINE_Mange bakterier har udviklet resistens for flere forskellige slags antibiotika, dette betyder at der er f\xc3\xa6rre og f\xc3\xa6rre virksomme stoffer at behandle med.\n_START_SECTION_\nVirkem\xc3\xa5de\n_START_PARAGRAPH_\nDe forskellige betalactam antibiotika har det tilf\xc3\xa6lles at de indeholder en Beta lactamring._NEWLINE_De forskellige betalactamaser virker alle sammen ved at spr\xc3\xa6nge Beta lactamringen. Derved \xc3\xa6ndrer molekylet struktur og mister sin effekt, og bakterien er beskyttet._NEWLINE_I dag er n\xc3\xa6sten alle stafylokokker resistente for penicillin. Nogle stafylokokker er ogs\xc3\xa5 resistente for methicillin, de bakterier (MRSA) udg\xc3\xb8r i dag et problem i hospitalsmilj\xc3\xb8erne p\xc3\xa5 grund af store behandlingsudgifter og \xc3\xb8get mortalitetsrate blandt sv\xc3\xa6kkede patienter.\n_START_SECTION_\nUnders\xc3\xb8gelse for resistenstype\n_START_PARAGRAPH_\nDer findes op til flere m\xc3\xa5der at bestemme hvilken resistenstype en bakterie g\xc3\xb8r brug af, herunder kl\xc3\xb8verbladstesten og h\xc3\xa6mning af betalactamaser ved hj\xc3\xa6lp af clavurulansyre.'